Aaiún
Store norske leksikon,Geografi,Verdens geografi,Afrika,Vest-Saharas geografi
Aaiún er den største byen og hovedstad i Vest-Sahara. Byen har 217 732 innbyggere (2016). Den tørrlagte elven (wadi) Saguia el-Hamra deler byen i en sørlig og nordlig del. Gamlebyen er sør for Saguia el-Hamra.
Næringsliv og transport Aaiún er det viktigste senter i Vest-Sahara for fiske og utførsel av fosfat som utvinnes i territoriet. Det går et transportbånd fra fosfatgruvene ved Boukraa, 69 kilometer sørøst for Aaiún, til byens havn. Utenfor byen er det en flyplass, oppkalt etter Marokkos første konge, Hassan I. FNs nærvær i Aaiún Etter vedtak i FNs sikkerhetsråd ble The United Nations Mission for the Referendum in Western Sahara – MINURSO – etablert i Aaiún i 1991. Konsulater i Aaiún Flere afrikanske land har konsulater i byen. Historikk Byen ble grunnlagt av spanjolene i 1938 og har vært administrert av Marokko siden 1976. Les mer i Store norske leksikon Vest-Sahara Vest-Saharas historie